EELNÕU

30.07.2024

**Tarbijakaitseseaduse muutmise seadus**

**§ 1. Tarbijakaitseseaduse muutmine**

Tarbijakaitseseaduse §-s 4 tehakse järgmised muudatused:

**1)** lõige 4 muudetakse ja sõnastatakse järgmiselt:

„(4) Kauba müümise või teenuse osutamise eest kohesel tasumisel kohustub kaupleja esitama tarbijale ostu tõendava paberdokumendi tarbija nõudmisel või juhul, kui tarbija sooritab ostu sularahas ega kasuta kliendikaartivõi kasutab kliendikaarti, mis ei võimalda tarbija ostuajalugu kahe aasta jooksul pärast ostu sooritamist säilitada. Tarbijale esitatavas ostu tõendavas dokumendis sisaldubvähemalt:

1) kaupleja nimi või ärinimi ja tegevuskoha aadress;

2) kauba müügi või teenuse osutamise kuupäev;

3) iga kauba või teenuse nimetus ja hind ning tasutud summa.“;

**2)** lõige 5 tunnistatakse kehtetuks;

**3)** paragrahvi täiendatakse lõikega 51 järgmises sõnastuses:

„(51) Käesoleva paragrahvi lõikes 4 sätestatud ostu tõendava paberdokumendi esitamise kohustust ei kohaldata, kui tarbija on andnud nõusoleku ostu tõendava dokumendi edastamiseks oma e-posti aadressile või sisselogimist ja isikutuvastust võimaldavasse elektroonilisse klienditeeninduskeskkonda (edaspidi *klienditeeninduskeskkond*) või internetipanka. Selline dokument peab sisaldama vähemalt käesoleva paragrahvi lõikes 4 nimetatud teavet.“;

**4)** lõike 6 neljas lause muudetakse ja sõnastatakse järgmiselt:

„Tarbijale tagatakse vähemalt üks tasuta arveedastusviis, võimaldades tal valida, kas arve edastatakse tema posti- või e-posti aadressile või arveteatena lühisõnumi teel tema mobiiltelefoni numbrile.“;

**5)** lõige 7 muudetakse ja sõnastatakse järgmiselt:

„(7) Kestvuslepingu puhul võib kaupleja kasutada tarbijale arve edastamiseks tema nõusolekul ka klienditeeninduskeskkonda või internetipanka.“;

**6)** lõige 8 tunnistatakse kehtetuks;

**7)** paragrahvi täiendatakse lõikega 9 järgmises sõnastuses:

„(9) Kestvuslepingu puhul võib tarbija enda valitud arve edastusviisi igal ajal muuta. Tarbija vaikimine või tegevusetus loetakse arveedastusviisi muutmise tahteavalduseks, kui kaupleja on tarbijale sellist tahteavalduse tegemise võimalust pakkunud.“.

**§ 2. Seaduse jõustumine**

Käesolev seadus jõustub 2025. aasta 1. juulil.

Lauri Hussar

Riigikogu esimees

Tallinn, …………….. 2024. a.

Algatab Vabariigi Valitsus …………… 2024. a.

(allkirjastatud digitaalselt)